Roterdama

**Roterdama** () ir pilsēta Nīderlandes rietumos, Reinas grīvā. Tā ir lielākā Eiropas osta un trešā lielākā (aiz Šanhajas un Singapūras) osta pasaulē. Liels naftas pārstrādes centrs. *[[Unilever]]* un *[[Mittal Steel Company]]* galvenās mītnes vieta.

Katra gada janvārī pilsētā notiek Roterdamas Starptautiskais kinofestivāls. 20. gadsimta 90. gados Roterdama bija viens no *[[hardcore techno]]* rašanās centriem. Futbolā pilsēta slavena ar klubu *[[Roterdamas "Feyenoord"|Feyenoord]]*.

## Vēsture
Roterdama dibināta 1230. gadā kā zvejnieku ciems pie Rotas upes dambja, no kā cēlies Roterdamas nosaukums (*Rotter dam*). 1340. gadā tai piešķīra pilsētas tiesības. Nīderlandes brīvības cīņu jeb Astoņdesmitgadu kara (1568—1648) laikā Roterdamu 1572. gadā nopostīja spāņu karaspēks. 17. gadsimtā Roterdama izveidojās par vienu no sešām Apvienotās Ostindijas kompānijas (Vereenigde Oostindische Compagnie) ostām.

Pēc 1872. gada, kad tika izbūvēts jauns kuģu kanāls uz Ziemeļjūru, osta kļuva par vienu no lielākajām Eiropā.

Otrajā pasaules karā 1940. gada 14. maijā pilsētas centru nopostīja *[[Luftwaffe (Vērmahts)|Luftwaffe]]* uzlidojumā. Osips Zadkins šim notikumam veltījis savu skulptūru "Pilsēta bez sirds".

No 1950. gadiem pilsēta tika pakāpeniski atjaunota un 1962. gadā Roterdamas osta pēc kravu apgrozījuma (62 miljoni tonnu gadā) apsteidza Ņujorkas ostu un kļuva par lielāko pasaulē.

No 1990. gadiem sākās Roterdamas jaunā uzņēmējdarbības centra *Kop van Zuid* būve ar raksturīgām augstceltnēm.

## Cilvēki
Roterdamā dzimuši:

* Frūde Andrēsens (*Frode Andresen*; 1973) — biatlonists
* Leo Bēnhakers (*Leo Beenhakker*; 1942—2025) — futbola treneris
* Barts Bermans (*Bart Berman*; 1938) — panists un komponists
* Georgs Henriks Breitners (*George Hendrik Breitner*; 1857—1923) — mākslinieks
* Džovanni van Bronkhorsts (*Giovanni van Bronckhorst*; 1975) — futbolists
* Luicens Egberts Jans Brauers (*Luitzen Egbertus Jan Brouwer*; 1881—1966) — matemātiķis
* Edsgers Deikstra (*Edsger Dijkstra*; 1930—2002) — datorzinātnieks
* Pīts Pītersons Hains (*Piet Pieterszoon Hein*) — jūrasbraucējs
* Jakobs van't Hofs (*Jacobus van 't Hoff*; 1852—1911) — ķīmiķis
* Pēters de Hohs (*Pieter de Hooch*; 1629—1684) — mākslinieks
* Rems Kolhāss (*Rem Koolhaas*; 1944) — arhitekts
* Vilems de Konings (*Willem de Kooning*; 1904—1997) — mākslinieks
* Ferijs Korstens (*Ferry Corsten*; 1973) — mūziķis
* Rihards Krajiceks (*Richard Krajicek*; 1971) — tenisists
* Rūds Luberss (*Ruud Lubbers*; 1939) — politiķis
* Robins van Persijs (*Robin van Persie*; 1983) — futbolists
* Roterdamas Erasms (*Desiderius Erasmus Roterodamus*; 1466—1536) — humānists, teologs
* Martens Tonders (*Marten Toonder*; 1912—2005) — komiksu mākslinieks

## Attēlu galerija

Attēls:Erasmusbrug mai 2005.jpg|Erasma tilts Roterdamā
Attēls:Webb James Rotterdam, Holland.jpg|19. gadsimta Roterdama Džeimsa Veba (1825-1895) gleznā
Attēls:Rotterdam, Laurenskerk, na bombardement van mei 1940.jpg|Roterdamas centrs pēc bombardēšanas 1940. gadā
Attēls:HerdenkingVuurgrensRotterdam1940 2007 edit1.jpg|Izgaismošana bombardēšanas piemiņai (2007)
Attēls:Kop van Zuid.jpg|Jaunā pilsētas arhitektūra (*Kop van Zuid*)
Attēls:Rotterdam NationaleNederlanden.jpg|Jaunā pilsētas arhitektūra
Attēls:Cube Houses in Rotterdam 2018 GraphyArchy 00258.jpg|Jaunā pilsētas arhitektūra


## Atsauces

## Ārējās saites